CELEX: 62019CB0920
Language: et
Date: 2021-05-18 00:00:00
Title: Kohtuasi C-920/19: Euroopa Kohtu (seitsmes koda) 18. mai 2021. aasta määrus (Landesverwaltungsgericht Steiermarki eelotsusetaotlus – Austria) – Fluctus s.r.o., Fluentum s.r.o., KI versus Landespolizeidirektion Steiermark (Eelotsusetaotlus – Euroopa Kohtu kodukorra artikkel 99 – ELTL artikkel 56 – Teenuste osutamise vabadus – Piirangud – Hasartmängud – Turu korralduse kaheosaline süsteem – Loteriide ja kasiinode monopol – Eelnev luba käitada hasartmängu automaate – Monopoolses seisundis ettevõtja reklaamipraktika – Hindamiskriteeriumid – Konstitutsioonikohtu praktika, milles tuvastati, et riigisisesed normid on liidu õigusega kooskõlas)

9.8.2021   
            
            
               ET
            
            
               Euroopa Liidu Teataja
            
            
               C 320/9
            
         
      Euroopa Kohtu (seitsmes koda) 18. mai 2021. aasta määrus (Landesverwaltungsgericht Steiermarki eelotsusetaotlus – Austria) – Fluctus s.r.o., Fluentum s.r.o., KI versus Landespolizeidirektion Steiermark
      (Kohtuasi C-920/19) (1)
      
      (Eelotsusetaotlus - Euroopa Kohtu kodukorra artikkel 99 - ELTL artikkel 56 - Teenuste osutamise vabadus - Piirangud - Hasartmängud - Turu korralduse kaheosaline süsteem - Loteriide ja kasiinode monopol - Eelnev luba käitada hasartmängu automaate - Monopoolses seisundis ettevõtja reklaamipraktika - Hindamiskriteeriumid - Konstitutsioonikohtu praktika, milles tuvastati, et riigisisesed normid on liidu õigusega kooskõlas)
      (2021/C 320/10)
      Kohtumenetluse keel: saksa
      
         Eelotsusetaotluse esitanud kohus
      
      Landesverwaltungsgericht Steiermark
      
         Põhikohtuasja menetluse pooled
      
      
         Kaebajad: Fluctus s.r.o., Fluentum s.r.o., KI
      
         Vastustaja: Landespolizeidirektion Steiermark
      
         menetluses osales: Finanzpolizei Team 96
      
         Resolutsioon
      
      
                  1.
               
               
                  ELTL artiklit 56 tuleb tõlgendada nii, et sellega ei ole vastuolus hasartmänguturu korralduse kaheosaline süsteem üksnes põhjusel, et loteriisid korraldava ja kasiinosid käitava monopoolses seisundis ettevõtja reklaamipraktika eesmärk on õhutada aktiivselt hasartmänge mängima näiteks seeläbi, et hasartmänge lastakse paista ohutuna, et neile luuakse sellega, et saadud tulu kasutatakse üldise huvi eesmärgil, positiivne kuvand või et suurendatakse mängude atraktiivsust haarava reklaamiga, mis peibutab lootusega märkimisväärsetele võitudele.
               
            
                  2.
               
               
                  Liidu õiguse esimuse põhimõtet tuleb tõlgendada nii, et see paneb liikmesriigi kohtule kohustuse jätta kohaldamata riigisisene õigusnorm, mis on ELTL artikliga 56 vastuolus, k.a juhul, kui sellesama liikmesriigi kõrgeim kohus on asunud seisukohale, et see õigusnorm on liidu õigusega kooskõlas.
               
            
         (1)  ELT C 161, 11.5.2020.